דייוויד רודישה

דייוויד לקוטה רודישה (באנגלית: David Lekuta Rudisha; נולד ב-17 בדצמבר 1988) הוא אתלט קנייתי. הוא פעמיים ברציפות אלוף אולימפי (לונדון 2012, ריו דה ז'ניירו 2016), פעמיים אלוף העולם (טגו 2011 ובייג'ינג 2015) ושיאן העולם הנוכחי בריצת 800 מטר. רודישה נולד בקילגוריס. הוא שייך לשבט המסאי. אביו דניאל רודישה זכה במדליית כסף אולימפיאדת מקסיקו סיטי (1968) בריצת שליחים 4x400 מטר. באליפות העולם באתלטיקה לנוער שנערכה בבייג'ינג, סין באוגוסט 2006 זכה רודישה במדליית זהב בריצת 800 מטר בתוצאה של 1:47.40 דקות. באליפות אפריקה באתלטיקה שנערכה באדיס אבבה, אתיופיה בשנת 2008 זכה רודישה במדליית זהב בריצת 800 מטר בתוצאה של 1:44.20 דקות. באליפות העולם שנערכה בברלין, גרמניה בשנת 2009 סיים רודישה במקום 11 בריצת 800 מטר בתוצאה של 1:45.40 דקות. הוא סיים שלישי במקצה חצי הגמר השלישי. שני הרצים הראשונים מכל מקצה חצי גמר עלו ישירות לשלב הגמר ושני הרצים בעלי התוצאות המהירות משלושת חצאי הגמר עלו לשלב הגמר, אך הוא קבע את התוצאה שלישית המהירה בטיבה ולכן לא עלה לגמר ודורג תשיעי, אלא שבאופן חריג הוחלט להוסיף שני רצים נוספים ממקצה חצי הגמר הראשון שנפלו בריצה ולכן דורג לבסוף במקום ה-11. בתחרות אתלטיקה במסגרת גראנד פרי שנערכה ברייטי, איטליה בספטמבר אותה שנה קבע רודישה בריצת 800 מטר שיא אפריקאי חדש של 1:42.01 דקות, תוצאה הרביעית בטיבה בעולם בכל הזמנים, שיפור לשיא בן 25 השנים של סמי קוסקיי (1:42.28 דקות). בתחרות שנערכה בסידני, אוסטרליה בפברואר 2010 קבע רודישה בריצת 400 מטר שיא אישי של 45.50 שניות. בתחרות אתלטיקה שנערכה בהוסדן בלגיה ביולי אותה שנה קבע רודישה בריצת 800 מטר שיא אישי חדש של 1:41.51 דקות, תוצאה השנייה בטיבה בעולם בכל הזמנים. שלושה שבועות לאחר מכן באליפות אפריקה באתלטיקה שנערכה ניירובי, קניה זכה רודישה במדליית זהב והגן על תוארו בריצת 800 מטר בשיא תחרות חדש של 1:42.84 דקות. בתחרות אתלטיקה שנערכה בברלין באוגוסט אותה שנה קבע רודישה בריצת 800 מטר שיא עולם חדש של 1:41.09 דקות, שיפור בשתי מאיות השנייה לשיא בן 13 השנים של וילסון קיפקטר יליד קניה המתחרה עבור דנמרק (1:41.11 דקות). שבוע לאחר מכן שבר שוב את השיא כשקבע תוצאה של 1:41:01 דקות בתחרות ברייטי שבאיטליה. באולימפיאדת לונדון (2012) קבע רודישה שיא עולם חדש בתוצאה של 1:40:91 באליפות העולם שנערכה בדאיגו, קוריאה הדרומית באוגוסט 2011 זכה רודישה במדליית זהב בריצת 800 מטר בתוצאה של 1:43.91 דקות, לפני אבובקר קאקי מסודאן (1:44.41 דקות) ויורי בורזקובסקי מרוסיה (1:44.49 דקות). באולימפיאדת לונדון (2012) זכה רודישה במדליית זהב בריצת 800 מטר בשיא עולם חדש של 1:40:91 דקות, לפני ניג'ל אמוס מבוטסואנה שקבע שיא לאומי חדש של 1:41.73 דקות ובן ארצו טימותי קיטום שקבע אף הוא שיא אישי חדש של 1:42.53 דקות. כל יתר הרצים שברו בריצת הגמר את שיאם האישי. באליפות העולם שנערכה בבייג'ינג, סין באוגוסט 2015 זכה רודישה במדליית זהב בריצת 800 מטר בתוצאה של 1:45.84 דקות, לפני אדם קשצ'וט מפולין (1:46.08 דקות) ואמל טוקה מבוסניה והרצגובינה (1:46.30 דקות) באולימפיאדת ריו דה ז'ניירו (2016) זכה רודישה במדליית זהב בריצת 800 מטר בתוצאה 1.42.15 דקות, לפני תאופיק מחלופי מאלג'יריה (1.42.61 דקות) וקלייטון מרפי מארצות הברית (1.42.93 דקות) ובכך הגן על תוארו. בשנת 2010 זכה רודישה בתואר אתלט השנה בעולם. מדיה וקבצים בנושא דייוויד רודישה בוויקישיתוף אתר האינטרנט הרשמי של דייוויד רודישה (באנגלית) דייוויד רודישה, ברשת החברתית אקס (טוויטר) דייוויד רודישה, באתר הוועד האולימפי הבין-לאומי דייוויד רודישה, באתר olympedia.org דייוויד רודישה, באתר התאחדות האתלטיקה הבין-לאומית דייוויד רודישה, באתר ליגת היהלום דייוויד רודישה, באתר Track and Field (גברים) סטיב נירמן, איטן; הניו יורק טיימס, נקודת העצירה של דייויד רודישה לא נראית באופק, באתר הארץ, 10 במרץ 2011 Daniel Rudisha